World (Linditan kappale)

World on kosovonalbanialaisen laulaja Linditan esittämä kappale, jolla hän edusti Albaniaa vuoden 2017 Eurovision laulukilpailussa. Lindita voitti kappaleen albaniankielisellä versiolla ”Botë” Festivali i Këngësin 55. tuotantokauden. Voittonsa jälkeen hän ilmoitti, että kappaleen esityskieli vaihdetaan englanniksi, jolloin nimeksi tuli World.

Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 76 pistettä, jäi sijalle 14 eikä päässyt finaaliin.

Lähteet 

Albanian euroviisuedustuskappaleet
Vuoden 2017 euroviisuedustuskappaleet